PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti 14.02.2001

Nr. 58

A V I Z

asupra proiectului de Lege privind aprobarea Ordonanţei de urgenţă a Guvernului nr.108/2000 pentru ratificarea Scrisorii de Înţelegere dintre România şi Banca Internaţională pentru Reconstrucţie şi Dezvoltare, semnată la 10 martie 2000, privind acordarea unui Avans de 100.000 dolari SUA din viitorul împrumut pentru finanţarea Proiectului Facilitarea Comerţului şi Transportului în Sud-Estul Europei, în valoare de 17,1 milioane dolari SUA.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.108/2000 pentru ratificarea Scrisorii de Înţelegere dintre România şi Banca Internaţională pentru Reconstrucţie şi Dezvoltare, semnată la 10 martie 2000, privind acordarea unui Avans de 100.000 dolari SUA din viitorul împrumut pentru finanţarea Proiectului Facilitarea Comerţului şi Transportului în Sud-Estul Europei, în valoare de 17,1 milioane dolari SUA, trimis cu adresa nr.58 din 12 februarie 2001, înregistrată sub nr.251/XVIII/11 din 12 februarie 2001.   



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 14 februarie 2001.



Membrii comisiei au examinat Ordonanţa de urgenţă a Guvernului nr.108/2000 supusă aprobării,  nota de fundamentare şi avizul favorabil al Consiliului Legislativ nr.647/15.06.2000.



În urma dezbaterilor, membrii comisiei au hotărât, cu majoritate de voturi, avizarea favorabilă a  proiectului de lege, în forma  adoptată de Senat la  5 februarie 2001.

În raport de obiectul şi conţinutul său, proiectul de lege face parte din categoria legilor ordinare. 

              PREŞEDINTE,                                   SECRETAR, 

            dr. Ionel Olteanu                             Carmen Dumitriu

        consilier

Panoviciu Georgeta

